CELEX: E2014P0003
Language: et
Date: 2014-01-10 00:00:00
Title: EFTA järelevalveameti 10. jaanuaril 2014 Norra Kuningriigi vastu algatatud hagi (Kohtuasi E-3/14)

8.5.2014   
            
            
               ET
            
            
               Euroopa Liidu Teataja
            
            
               C 138/32
            
         EFTA järelevalveameti 10. jaanuaril 2014 Norra Kuningriigi vastu algatatud hagi
   (Kohtuasi E-3/14)
   (2014/C 138/09)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Markus Schneider, on algatanud 10. jaanuaril 2014 EFTA kohtus hagi Norra Kuningriigi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata EMP lepingu XIII lisa punktis 65a viidatud õigusakti (Euroopa Parlamendi ja nõukogu direktiiv 2009/12/EÜ, 11. märts 2009, lennujaamatasude kohta) (mida on kohandatud EMP lepingu protokolliga nr 1) kohaldamiseks vajalikud meetmed ja/või jättes järelevalveameti kõnealustest meetmetest teavitamata, on Norra Kuningriik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2.
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Norra Kuningriigi poolt järgmise akti 30. märtsiks 2013 täitmata jätmist: EFTA järelevalveameti 30. jaanuari 2013. aasta põhjendatud arvamus Euroopa Parlamendi ja nõukogu 11. märtsi 2009. aasta direktiivi 2009/12/EÜ (lennujaamatasude kohta, edaspidi „õigusakt”) (millele on viidatud EMP lepingu XIII lisa punktis 65a ja mida on kohandatud EMP lepingu protokolliga nr 1) Norra Kuningriigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Norra ei ole täitnud õigusakti artiklist 13 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja õigusakti kohaldamiseks, või jätnud järelevalveametile kõnealustest meetmetest teatamata.